Mani saarel on kasutusel (näiliselt) oma raha - Mani nael, mis on väärtuselt võrdne Briti naelaga. Seejuures kehtib saarel kõrvuti Mani naelaga ka Briti nael, kuid Mani nael mujal Suurbritannia ja Põhja-Iirimaa Ühendatud Kuningriigis ei kehti. Huvitav situatsioon tekib siis, kui Suurbritannia ühineb Euroopa Liidu valuutasüsteemiga ning seal hakkab kehtima Euroopa ühisraha euro. Kuna Mani saar ei ole ametlikult kuningriigi osa, oleks loogiline, kui Mani nael jääks saarel kehtima ka pärast euro kasutuselevõttu seal. Tõenäoliselt seotakse Mani nael siis väärtuselt küll euroga, kuid saareelanike tunded seoses oma rahaga saaksid igal juhul tugevasti võimendatud.